**RELAŢIA DINTRE APLICAREA PROGRAMEI ŞCOLARE ŞI PROIECTAREA DEMERSULUI DIDACTIC**

Programa şcolară, ca parte componentă a curriculumului naţional, reprezintă un document şcolar de tip reglator fiind un instrument de lucru al profesorului. Proiectarea demersului didactic, care pregăteşte desfăşurarea activităţii didactice din clasă, presupune parcurgerea de către profesor a următorilor paşi:

- lectura programei şcolare;

- identificarea unităţilor de învăţare, care stau la baza realizării planificării calendaristice;

- elaborarea planificării calendaristice

- proiectarea unităţilor de învăţare.

Lectura integrală a programei şcolare şi înţelegerea logicii interne a acesteia reprezintă condiţii obligatorii în vederea proiectării eficiente a activităţii didactice.

Elaborarea planificării calendaristice presupune parcurgerea următoarelor etape:

- stabilirea unităţilor de învăţare;

- stabilirea succesiunii parcurgerii unităţilor de învăţare;

- asocierea competenţelor specifice şi a conţinuturilor prezentate în programa şcolară;

- stabilirea bugetului de timp necesar pentru fiecare unitate de învăţare.

Planificarea calendaristică poate fi realizată potrivit următorului tabel:

|  |  |  |  |  |  |
| --- | --- | --- | --- | --- | --- |
| **Unităţi de învăţare** | **Conţinuturi** | **Competenţe specifice** | **Număr de ore alocate** | **Săptămâna** | **Observaţii** |
| [*se menţionează titluri/teme*] | [*din lista de conţinuturi a programei şcolare*] | [*se precizează competenţele specifice din programa şcolară*] | [*stabilite de către cadrul didactic*] |  | [*se menţionează, de exemplu,* *modificări în urma realizarii activităţii didactice la clasă*] |
|  |  |  |  |  |  |

În elaborarea planificării calendaristice, se recomandă consultarea, de către profesor a manualului şcolar utilizat în activitatea didactică. În vederea desfăşurării activităţii cu elevii, cadrul didactic va selecta din manualul şcolar acele conţinuturi care corespund prevederilor programei şcolare.

Proiectarea unei unităţi de învăţare parcurge mai multe etape, care corespund abordării procesului didactic într-o succesiune logică. Aceste etape sunt prezentate în schema de mai jos:

**În ce scop voi face?**

**Ce voi face?**

**Cât s-a realizat?**

**Cu ce voi face?**

**Cum voi face?**

**Identificarea**

**competenţelor**

**Selectarea**

**conţinuturilor**

**Stabilirea**

**instrumentelor de evaluare**

**de evaluare**

**Analiza**

**resurselor**

**Determinarea activităţilor de învăţare**

**de**

**de învăţare**

O ***unitate de învăţare*** este o structură didactică:

- deschisă şi flexibilă,

* + unitară din punct de vedere tematic,
  + care se desfăşoară pe o perioadă determinată de timp,
  + determină formarea la elevi a unui comportament specific, generat prin integrarea unor competenţe specifice şi
  + se finalizează prin evaluare.

În mod corespunzător, proiectul unei unităţi de învăţare poate fi realizat, potrivit următorului tabel:

|  |  |  |  |  |
| --- | --- | --- | --- | --- |
| **Conţinuturi**  **(detalieri)** | **Competenţe specifice** | **Activităţi de învăţare** | **Resurse** | **Evaluare** |
| [*se menţionează detalieri de conţinut care explicitează anumite parcursuri*] | [*se precizează competenţele specifice din programa şcolară*] | [*vizate/recomandate de programa şcolară sau altele* *adecvate pentru realizarea competenţelor specifice*] | [*se precizează resurse de timp, de loc, material didactic, forme de organizare a clasei*] | [*se menţionează instrumentele sau modalităţile de evaluare utilizate* ] |
|  |  |  |  |  |